b'\n_START_ARTICLE_\nAmbasada Republicii Moldova \xc3\xaen Statele Unite ale Americii\n_START_SECTION_\nIstoric\n_START_PARAGRAPH_\nStatele Unite ale Americii au recunoscut independen\xc8\x9ba Republicii Moldova pe 25 decembrie 1991 \xc8\x99i a stabilit rela\xc8\x9bii diplomatice cu Moldova pe 28 februarie 1992._NEWLINE_Republica Moldova \xc8\x99i-a deschis ambasada \xc3\xaen Washington, DC, \xc3\xaen decembrie 1993, dup\xc4\x83 ce Statele Unite \xc8\x99i-au deschis ambasada \xc3\xaen Republica Moldova \xc3\xaen martie 1992.\n_START_SECTION_\nSediul\n_START_PARAGRAPH_\n\xc3\x8enainte de anul 1998, sediul ambasadei era situat pe adresa 1511 K Street, Northwest Washington, D.C. Din 1998, sediul ambasadei Moldovei este situat pe adresa 2101 S Street, Northwest Washington, \xc3\xaen cartierul Sheridan-Kalorama, f\xc4\x83c\xc3\xa2nd parte din districtul istoric. Valoarea de pia\xc8\x9b\xc4\x83 a imobilului \xc3\xaen 2009 era cotat\xc4\x83 la $1.301.060._NEWLINE_Construit\xc4\x83 \xc3\xaen 1898, cl\xc4\x83direa \xc3\xaen stil Beaux-Arts a servit ini\xc8\x9bial drept reziden\xc8\x9b\xc4\x83 privat\xc4\x83 a Secretarului SUA pentru Agricultur\xc4\x83 James Wilson. \xc3\x8en afar\xc4\x83 de Wilson, printre proprietarii notabili ai cl\xc4\x83dirii au fost: Secretarul Adjunct SUA pentru Trezorie James H. Moyle, delega\xc8\x9bia Imperiului Otoman, delega\xc8\x9bia Imperiului Persan, Directorul Serviciului de Reclama\xc8\x9bii al SUA Frederick Haynes Newell, economistul Alfred E. Kahn, Guvernatorul Serviciului Po\xc8\x99tal al SUA Timothy Lionel Jenkins, sediu al Scientific Time Sharing Corporation \xc8\x99i sediu al American Visions magazine.'